ഒരു ഓവറിൽ ആറ് സിക്സ് ആടിച്ച് ഇന്ത്യൻ താരം യുവരാജ് സിംഗ് റെക്കോർഡിട്ടിട്ടുണ്ട് . എന്നാൽ ട്വൻറി20യിൽ ഏറ്റവും കൂടുതൽ സിക്സ് എന്ന റെക്കോർഡ് നേട്ടം മറ്റൊരു താരത്തിനാണ് . മറ്റാർക്കുമല്ല , വിന്റീസിന്റെ വെടിക്കെട്ട് ബാറ്റ്സ്മാൻ ക്രിസ് ഗെയ്ലിന് . 800 സിക്സടിക്കുന്ന ആദ്യതാരമെന്ന റെക്കോർഡാണ് ധാക്കയിൽ നടന്ന ബംഗ്ലാദേശ് പ്രീമിയർ ലീഗിൽ ഗെയിൽ സ്വന്തം പേരിൽ കുറിച്ചത് . 51 പന്തിൽനിന്ന് പുറത്താകാതെ 121 റൺസടിക്കുന്നതിനിടയിൽ ഗെയിൽ അടിച്ചുകൂട്ടിയത് 14 സിക്സുകൾ . ഈ റെക്കോർഡ് തകർക്കുക അത്ര എളുപ്പമാകില്ല , മറ്റ് താരങ്ങൾക്ക് . രണ്ടാം സ്ഥാനത്തുള്ള കിറോൺ പൊള്ളാർഡാകട്ടെ 294 സിക്സിന് പിറകിലാണ് . 506 സിക്സ് ആണ് പൊള്ളാർഡിന്റെ നേട്ടം . ബിപിഎല്ലിൽ രംഗ്പൂർ റൈഡേഴ്സിനായാണ് ഗെയിൽ കളിക്കുന്നത് . ഖുൽന ടൈറ്റൽസിനെതിരെയാണ് താരത്തിന്റെ മിന്നും പ്രകടനം .